जागरण संवाददाता, गोरखपुर : छात्रों की संख्या के आधार पर विद्यालयों में निर्धारित पदों के अतिरिक्त कार्यरत शिक्षकों को अन्य विद्यालयों पर समायोजित करने के लिए आयोजित काउंसिलिंग सोमवार को संपन्न हो गई। 281 में से मात्र 77 शिक्षकों ने काउंसिलिंग कराई, लेकिन विद्यालयों का चयन मात्र 73 शिक्षकों ने ही किया है। सोमवार देर रात तक शिक्षा विभाग रोस्टर से उन शिक्षकों को विद्यालय आवंटित करने की प्रक्रिया को अंतिम रूप देने में जुटा रहा, जिन्होंने काउंसिलिंग में हिस्सा नहीं लिया है या विद्यालय का चयन नहीं किया है।